Doložka vybraných vplyvov

	1. Základné údaje

	Názov materiálu

	Návrh zákona, ktorým sa mení a dopĺňa zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov.



	Predkladateľ (a spolupredkladateľ)

	Ministerstvo vnútra Slovenskej republiky

	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov: -


	Termín začiatku a ukončenia PPK
	august 2026

	Predpokladaný termín predloženia na pripomienkové konanie
	september 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	október 2026

	

	2. Definovanie problému

	Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť).

Úprava zákona č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov vychádza z požiadaviek a potrieb aplikačnej praxe ohlasovní pobytu pri zabezpečovaní a vykonávajú preneseného výkonu štátnej správy na úseku hlásenia a evidencie pobytu občanov. Z dôvodu odstránenia aplikačných nejasností sa stanovuje začiatok pobytu osvojeného dieťaťa. Precizuje sa postavenie medzi výlučným vlastníkom a spoluvlastníkom nehnuteľnosti pri hlásení pobytu s cieľom odstrániť výkladové nejasnosti. Zo zákona sa vypúšťa možnosť osobne hlásiť trvalý pobyt za členov rodiny, pričom bude možné využívať len elektronické služby pri hlásení trvalého pobytu za členov rodiny z dôvodu, že v praxi boli zaznamenané prípady, kedy hlásenie pobytu bolo realizované s cieľom účelovo zmeniť trvalý pobyt manžela (manželky) bez jeho vedomia. Upravuje sa definícia informačného systému centrálna ohlasovňa a dopĺňa sa jeho položková skladba z dôvodu, že súčasná definícia už plne nepokrýva funkcionalitu informačného systému. Zavádza sa oprávnenie vlastníka alebo spoluvlastníka nehnuteľnosti získať od ohlasovne pobytu informácie o osobách prihlásených na trvalý alebo prechodný pobyt v danej nehnuteľnosti. Účelom je umožniť vlastníkovi efektívne podať návrh na zrušenie trvalého alebo prechodného pobytu v prípadoch, keď osoba už nemá k predmetnej nehnuteľnosti žiadny právny vzťah a taktiež riešiť nastavenie energetickej domácnosti za účelom poskytnutia podpory a pod. Údaje sa poskytnú v rozsahu, v akom sa uvádzajú pri podaní návrhu na zrušenie trvalého pobytu vlastníkom nehnuteľnosti. 


	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému).

Cieľom navrhovanej právnej úpravy je predovšetkým odstránenie viacerých interpretačných nejasností, ktoré vychádzajú z požiadaviek a potrieb aplikačnej praxe. Ide o doplnenie a úpravu ustanovení zákona s cieľom upresniť podmienky hlásenia pobytu občanov, upraviť definíciu informačného systému centrálna ohlasovňa a doplniť jeho položkovú skladbu. Zavedením novej služby sa má vo výslednom stave dosiahnuť ochrana a zabezpečiť posilnenie postavenia vlastníkov a spoluvlastníkov nehnuteľností pri možnosti získať prehľadný zoznam osôb prihlásených na trvalý alebo prechodný pobyt v danej nehnuteľnosti. Zavádzaná služba bude slúžiť výlučne pre potreby žiadateľov, pričom je len na ich rozhodnutí či si o vydanie zoznamu požiadajú alebo nie, získaný zoznam sa nevyžaduje k žiadnemu konaniu a teda nejde o povinnosť takéto výdavky vynakladať. Uvedená služba sa zavádza predovšetkým za účelom prehľadnosti a má výrazný dopad na znižovanie nákladov pre občanov v súvislosti s elektronizáciou verejnej správy. Výsledným stavom je legislatívna úprava, ktorá odstráni viaceré interpretačné problémy a zabezpečí jednoznačnejšie a efektívnejšie uplatňovanie zákona v praxi. 


	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo.

Obce (ohlasovne pobytu), fyzické osoby, najmä vlastníci a spoluvlastníci nehnuteľností, osoby prihlásené na pobyt v nehnuteľnosti, Ministerstvo vnútra SR ako správca dotknutých informačných systémov.


	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Možnosť elektronicky poskytnúť údaje vlastníkovi alebo spoluvlastníkovi nehnuteľnosti o osobách prihlásených na trvalý alebo prechodný pobyt v danej nehnuteľnosti súvisí s elektronizáciou verejnej správy a má výrazný dopad na znižovanie ekonomických nákladov a skrátenie času pre občanov na vybavenie žiadosti z dôvodu, že občania nemusia vycestovať do miesta, kde sa predmetná nehnuteľnosť nachádza. V prípade, ak vlastník alebo spoluvlastník nehnuteľnosti nevyužije elektronickú službu, alternatívou je možnosť osobne požiadať príslušnú ohlasovňu pobyt o poskytnutie zoznamu osôb prihlásených na trvalý alebo prechodný pobyt v danej nehnuteľnosti.


	6. Vykonávacie predpisy

	Predpokladá sa prijatie/zmena vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

Účelnosť predkladaného materiálu bude preskúmaná na konci sledovaného obdobia, a to v roku 2030. V rámci preskúmania sa bude vyhodnocovať počet elektronických žiadostí o poskytnutie zoznamu osôb prihlásených na trvalý alebo prechodný pobyt vlastníkovi nehnuteľnosti. Vzhľadom na skutočnosť, že tretina ohlasovní nemá priamy prístup do IS CO a údaje o počte žiadostí sa v rámci agendy hlásenia pobytu nesledujú, nie je možné v súčasnosti stanoviť východiskové a cieľové hodnoty ukazovateľa počtu podaných žiadostí. V súčasnosti neexistuje kritérium merateľnosti, podľa ktorého by bolo možné sledovať počet návrhov na zrušenie trvalého alebo prechodného pobytu nadväzujúcich na túto službu. V tejto súvislosti sa bude sledovať dostupnosť, funkčnosť a prínos pre používateľov novej služby a zároveň sa budú vyhodnocovať podnety a sťažnosti v súvislosti s poskytovaním novej služby a so zabezpečením ochrany osobných údajov. Získané poznatky budú využité na vyhodnotenie prínosov právnej úpravy a prípadnú identifikáciu potreby ďalších legislatívnych, organizačných alebo technických opatrení. Preskúmanie účelnosti bude zamerané najmä na posúdenie, či zavedenie elektronickej služby naplnilo sledovaný cieľ zvýšenia komfortu vlastníkov nehnuteľností pri uplatňovaní ich zákonných oprávnení, zníženia administratívnej záťaže spojenej s podávaním žiadostí a podpory elektronizácie výkonu verejnej správy. Predpokladáme však rastúci trend využívania elektronickej služby v nadväznosti na rozvoj elektronických služieb verejnej správy a preferenciu elektronickej komunikácie zo strany občanov Slovenskej republiky. 


	
* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.


	9. Vybrané vplyvy  materiálu

	Vplyvy na rozpočet verejnej správy
	☒	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☒	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☒	Pozitívne
	☐	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☒	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	    z toho vplyvy na MSP

	☐	Pozitívne
	☐	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☒	Nie

	Sociálne vplyvy
	☐	Pozitívne
	☐	Žiadne
	☒	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☒	Pozitívne
	☐	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☒	Pozitívne
	☐	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☐	Žiadne
	☒	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	

	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.

Mgr. Nadežda Zeleníková, e-mail : nadežda.zelenikova@minv.sk, 0961577187    
JUDr. Andrea Bernaťáková, e-mail : andrea.bernatakova@minv.sk,  0961577186

	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 



	13. Stanovisko Komisie na posudzovanie vybraných vplyvov z PPK č. 117_2/2026 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

II. Pripomienky a návrhy zmien: Komisia uplatňuje k materiálu nasledovné pripomienky a odporúčania:

K doložke vybraných vplyvov
Komisia žiada v doložke vybraných vplyvov upraviť a doplniť bod 8. Preskúmanie účelnosti.
Odôvodnenie: Komisia žiada doplniť bod 8 doložky o konkrétny termín a merateľné kritériá preskúmania účelnosti. Navrhované priebežné vyhodnocovanie aplikačnej praxe bez termínu a bez kritérií Komisia nepovažuje za dostatočné podľa Jednotnej metodiky na posudzovanie vybraných vplyvov. Komisia odporúča sledovať najmä počet žiadostí o zoznam osôb prihlásených v nehnuteľnosti, podiel elektronických 
a osobných žiadostí, počet návrhov na zrušenie trvalého alebo prechodného pobytu nadväzujúcich na túto službu, počet sťažností alebo incidentov v oblasti ochrany osobných údajov, výšku príjmov zo správnych poplatkov, skutočné náklady na prevádzku služby a poznatky ohlasovní pobytu o aplikačných problémoch po účinnosti zákona. Návrh nezavádza iba legislatívno-technické úpravy, ale aj novú službu, nový správny poplatok a nové procesné povinnosti verejnej správy. Účelnosť týchto opatrení je možné aspoň čiastočne vyhodnocovať prostredníctvom merateľných ukazovateľov a kvalitatívnych poznatkov z aplikačnej praxe.
 
K vplyvom na rozpočet verejnej správy
V analýze vplyvov na rozpočet verejnej správy Komisia odporúča nasledovné úpravy:
- Tabuľku č. 3 je potrebné vypracovať samostatne za každý dotknutý subjekt verejnej správy/kapitolu.
- V tabuľke č. 4/A je potrebné uviesť, že ide o výdavky kapitoly Ministerstva vnútra SR.
- Návrh zákona zakladá aj negatívne vplyvy na rozpočet verejnej správy v roku 2027 v sume 663 314 eur v súvislosti s úpravou informačného systému, ktoré sú v plnom rozsahu zabezpečené z rozpočtu kapitoly MV SR na rok 2027, a teda návrh zákona nebude mať žiadne vplyvy na limit verejných výdavkov, čo je vyznačené v bode 9 doložky vybraných vplyvov a deklarované vo všeobecnej časti dôvodovej správy. Vzhľadom na uvedené sa tabuľky č. 1/B a 4/B nevypĺňajú.

K sociálnym vplyvom
Komisia považuje za potrebné označiť sociálne vplyvy v doložke vybraných vplyvov a vypracovať analýzu sociálnych vplyvov s ich bližším zhodnotením.
Odôvodnenie: K  dotknutým subjektom predkladaného materiálu patria okrem iného fyzické osoby, najmä vlastníci a spoluvlastníci nehnuteľností, osoby prihlásené na pobyt v nehnuteľnosti, zákonní zástupcovia detí, deti v striedavej osobnej starostlivosti. Znamená to, že samotný predkladateľ deklaruje, že pre danú skupinu osôb prijatie materiálu v porovnaní so súčasným stavom prinesie zmenu. Návrh zákona okrem iného zavádza pre vlastníkov nehnuteľností právo požiadať o zoznam osôb prihlásených na trvalý pobyt alebo prechodný pobyt a navrhuje túto službu spoplatniť správnym poplatkom. Účelom je umožniť vlastníkovi nehnuteľnosti efektívne podať návrh na zrušenie trvalého alebo prechodného pobytu v prípadoch, keď osoba už nemá k nehnuteľnosti žiadny právny vzťah. Účelom tohto opatrenia je taktiež riešiť nastavenie energetickej domácnosti za účelom poskytnutia podpory. Taktiež návrh zavádza povinnosť pri hlásení trvalého pobytu vyžadovať súhlas aj druhého rodiča, ak ide o dieťa do 18 rokov zverené na základe rozhodnutia súdu do striedavej osobnej starostlivosti obidvoch rodičov, čím sa sleduje posilnenie právnej istoty a chráni sa záujem dieťaťa.  Ďalej sa napr. navrhuje urýchlenie možnosti prihlásenia na trvalý pobyt po nadobudnutí štátneho občianstva SR. Podľa vyjadrenia predkladateľa návrh „má posilniť právnu istotu a chrániť záujem maloletého dieťaťa, ktoré je zverené do striedavej osobnej starostlivosti oboch rodičov“ a ďalej taktiež „zabezpečiť posilnenie postavenia vlastníkov a vlastníkov a spoluvlastníkov nehnuteľností pri možnosti získať prehľadný zoznam osôb prihlásených na trvalý alebo prechodný pobyt v danej nehnuteľnosti“. Z vyššie uvádzaného vyplýva, že návrh v porovnaní so súčasným stavom predpokladá viaceré zmeny, ktoré zakladajú sociálne vplyvy (pozitívne a negatívne). Sociálne vplyvy je potrebné označiť v bode 9 doložky vybraných vplyvov a bližšie ich zhodnotiť v bode 4.1 (vplyvy na hospodárenie domácností) a v bode 4.2 (prístup k zdrojom, právam, tovarom a službám) analýzy sociálnych vplyvov.

Vyhodnotenie pripomienok

K doložke vybraných vplyvov
Pripomienky boli akceptované a zapracované.

K vplyvom na rozpočet verejnej správy
Pripomienky boli akceptované a zapracované.

K sociálnym vplyvom
Pripomienka bola akceptovaná, doložka bola vypracovaná.


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:




4

